open-index/open-wikipedia-markdown huggingface dataset:
Aaro Markkanen

**Aaro Markkanen** (2. syyskuuta 1875 Kuopio – 12. elokuuta 1940 Helsinki) oli suomalainen lyseon lehtori ja rehtori. 

Aaro Markkasen vanhemmat olivat kansakoulunopettaja Matti Markkanen ja Kaisa Stiina Voutilainen. Hän pääsi ylioppilaaksi 1896 Kuopion lyseosta ja valmistui Helsingin yliopistosta filosofian kandidaatiksi ja maisteriksi vuonna 1900.
 
Markkanen oli opettajana Kuopion yhteiskoulussa 1900–1904 ja sen jälkeen matematiikan ja fysiikan vanhempana lehtorina Joensuun lyseossa 1904–1921 ja Viipurin suomalaisessa lyseossa vuodesta 1921 alkaen. Hän oli Joensuun lyseon vararehtorina 1909–1920 ja rehtorina 1920–1921 sekä Viipurin lyseon rehtorina vuodesta 1923 alkaen. Markkanen oli myös kansakoulun tarkastajana Joensuussa 1907–1910. Hän kirjoitti useita matematiikan oppikirjoja. 

Suomen sisällissodan aikana Markkanen toimi Joensuun kaupungin komendanttina. 

Aaro Markkanen oli naimisissa vuodesta 1904 Anna Valeria Borghild Tawastin kanssa.

## Teoksia
* *Tasotrigonometria: lyhyt oppimäärä lukioluokkain reaaliosastoja varten*. Kirja, Helsinki 1915, 2. painos Kirja, Helsinki 1926, 3. painos Kirja, Helsinki 1929, 4. painos WSOY 1933, 5. painos WSOY 1936, 6. painos WSOY 1941, 7. painos WSOY 1946
* *Lukioluokkain algebran oppikirja: lyhempi kurssi*. Kirja, Helsinki 1927, 2. painos Kirja, Helsinki 1931
* *Keskikoulun algebran oppikirja*; tekijät Antti Jauho, Heikki Karjalainen, Aaro Markkanen. WSOY 1932, 2. painos 1933, 3. painos 1936, 4. painos 1940, 6. painos 1944, 7. painos 1950
* *Lukioluokkain algebran oppikirja: pitempi kurssi*; tekijät Antti Jauho, Heikki Karjalainen, Aaro Markkanen. WSOY 1932, 2. painos 1936, 3. painos 1943, 4. painos 1945

## Suomennoksia
* Theodor Schwartze : *Sähkötekniikka*; suom. Aaro Markkanen ja A. J. Englund. Suomalaisen Kirjallisuuden Seuran toimituksia 110. Helsinki 1905

## Lähteet
Külli

**Külli** on virolainen naisen etunimi. Se pohjautuu suomalaiseen nimeen Kyllikki (tai sen lyhentymään Kylli). Külli ja pidempi muoto **Küllike** olivat Virossa muodikkaita nimiä 1960-luvulla; molemmat kuuluivat silloin kymmenen suosituimman naisennimen joukkoon. Küllin ja Külliken nimipäivää vietetään Virossa 8.&nbsp;joulukuuta.   

Suomessa Külli-etunimi on ollut vuoteen 2020 mennessä 126 naisella. Küllikejä on Digi- ja väestötietoviraston etunimitilastossa 37.

## Tunnettuja Küllejä
* Külli Tomingas (s. 1972), virolainen oopperalaulaja

## Lähteet
Hans Caro

**Johannes Hendrikus ”Hans” Caro** (11. elokuuta 1928 Wervershoof – 28. kesäkuuta 1972 Amstelveen) oli alankomaalainen soutaja. Hän edusti Alankomaita Helsingin kesäolympialaisten 1952 perämiehellisessä nelosessa.

## Lähteet
Pjotr Grahn

**Pjotr Karlovitš Grahn** (, 18. marraskuuta 1869 – 1941 Bukarest) oli venäläinen hallintovirkailija, joka toimi muun muassa Irkutskin ja Tomskin kuvernöörinä sekä Venäjän vankilahallinnon päällikkönä.

Pjotr Grahnin isä oli suomalainen Venäjän armeijan kenraalimajuri Achates Carl Grahn. Tämän vaimo oli venäläinen ja lapset kastettiin ortodokseiksi.

Grahn valmistui Pietarin oikeustieteellisestä koulusta vuonna 1892. Hän työskenteli Venäjän senaatissa, Pietarin piirituomioistuimessa sekä Tverin, Novgorodin ja Jaroslavlin kuvernementtihallinnoissa. Vuodesta 1900 lähtien Grahn työskenteli Riian koulupiirin kansliassa, Jaroslavlin kuvernementin vankilatarkastajana ja vuodesta 1906 vankiloiden päähallinnon tarkastajana. Vuonna 1907 hänet nimitettiin Irkutskin kenraalikuvernöörin Aleksandr Pantelejevin kansliapäälliköksi. Grahn toimi Irkutskin kuvernöörinä vuodesta 1908 ja Tomskin kuvernöörinä vuodesta 1911.

Grahn nimitettiin Venäjän sisäasiainministeriön vankiloiden päähallinnon päälliköksi vuonna 1913. Hän erosi virasta helmikuun vallankumouksen jälkeen ja työskenteli jonkin aikaa vakuutustarkastajana.

Grahn toimi Aleksandr Koltšakin hallituksen vankilahallinnon päällikkönä vuonna 1919. Hän siirtyi sen jälkeen ulkomaille ja asettui Romaniaan.

## Lähteet
Ashok Kumar

**Ashok Kumar** (oik. **Kumudlal Ganguly**; 13. lokakuuta 1911 Bhagalpur – 10. joulukuuta 2001 Mumbai) oli intialainen näyttelijä. Hän voitti useita palkintoja, mukaan lukien National Film Awards -palkinnon ja neljä Filmfare Awards -palkintoa.

## Valikoitu filmografia

* *[[Achhut Kannya]]* (1936)
* *[[Bandhan (vuoden 1940 elokuva)|Bandhan]]* (1940)
* *[[Jhoola (vuoden 1941 elokuva)|Jhoola]]* (1941)
* *[[Kismet (vuoden 1943 elokuva)|Kismet]]* (1943)
* *[[Mahal (vuoden 1949 elokuva)|Mahal]]* (1949)
* *[[Samadhi (vuoden 1950 elokuva)|Samadhi]]* (1950)
* *[[Kanoon]]* (1960)
* *[[Bandini (elokuva)|Bandini]]* (1963)
* *[[Jewel Thief]]* (1967)

* *[[Aashirwad]]* (1968)
* *[[Aradhana (vuoden 1969 elokuva)|Aradhana]]* (1969)
* *[[Pakeezah]]* (1972)
* *[[Victoria No. 203]]* (1972)
* *[[Khatta Meetha (vuoden 1978 elokuva)|Khatta Meetha]]* (1978)
* *[[Khubsoorat]]* (1980)
* *[[Shaukeen]]* (1982)
* *[[Mr. India]]* (1987)

## Palkinnot
* Bengal Film Journalists’ Association Awards
** 1963: Paras miespääosa (hindi) – *[[Gumrah (vuoden 1963 elokuva)|Gumrah]]*
** 1969: Paras miespääosa (hindi) – *[[Aashirwad]]*

* Filmfare Awards
** 1962: Paras miespääosa – *[[Rakhi (vuoden 1962 elokuva)|Rakhi]]*
** 1966: Paras miessivuosa – *[[Afsana (elokuva)|Afsana]]*
** 1969: Paras miespääosa – *[[Aashirwad]]*
** 1996: Elämäntyöpalkinto

* National Film Awards
** 1968: Paras miespääosa – *[[Aashirwad]]*

* Muut palkinnot
** 1959: Sangeet Natak Akademi Award
** 1988: Dadasaheb Phalke Award
** 1999: Padma Bhushan
** 2001: Awadh Samman

## Lähteet

## Aiheesta muualla

* 
*
Hemanthias

**Hemanthias** on heloahventen (Anhiadidae) heimoon kuuluva Atlantin valtameren länsiosista ja Tyynenmeren itäosista tavattava kalasuku. Sen tyyppilaji on *[[Hemanthias peruanus]]*. *Hemanthias*-lajit elävät 30–600 metrin syvyydessä vedenpinnasta. Sukuun luetaan seuraavat kolme lajia:
* *[[Hemanthias leptus]]* (Ginsburg, 1952)
* *[[Hemanthias peruanus]]* (Steindachner, 1875)
* *[[Hemanthias signifer]]* (Garman, 1899)

Suvun tieteellinen nimi *Hemanthias* tulee kreikan kielen sanoista ’hemi’ (merkitys ”puoli”, ”puolet”) ja ’anthis’ (”kultaotsasargi *Sparus aurata*”).

## Lähteet
* Taksonomian lähde alaheimon sukuun asti: 
### Viitteet
Marionin piirikunta (Oregon)

**Marionin piirikunta** () on Yhdysvaltojen Oregonin osavaltiossa sijaitseva piirikunta. Sen väkiluku oli 347&nbsp;818 vuonna 2019. Piirikunnan hallintokeskus on Oregonin pääkaupunki Salem. Piirikunta on perustettu 5. heinäkuuta 1843.

## Lähteet

## Aiheesta muualla
Rainer Gartz

**Karl Rainer Gartz** (13. kesäkuuta 1939 Karhula – 22. kesäkuuta 2011) oli suomalainen moukarinheittäjä, joka edusti Karhulan Katajaisia. Kalevan kisoista hän voitti moukarinheiton hopeaa vuonna 1960. Ennätyksekseen Garz heitti tuloksen 56,10 metriä vuonna 1961.

## Lähteet
Lamecha Girma

**Lamecha Girma** (s. 26. marraskuuta 2000 Assela) on etiopialainen yleisurheilija, jonka päälaji on 3&nbsp;000 metrin estejuoksu. 

Dohan MM-kilpailuissa 2019 Girma saavutti hopeamitalin ennätyksellään 8.01,36. Aika oli myös Etiopian ennätys. Vuonna 2019 Girma saavutti myös pronssimitalin Afrikan alle 20-vuotiaiden mestaruuskilpailuissa. Vuonna 2021 järjestetyissä Tokion olympialaisissa hän saavutti hopeaa ajalla 8.10,38. Belgradin MM-hallikilpailuissa 2022 hän oli toinen 3&nbsp;000&nbsp;metrillä ajalla 7.41,63. Hän saavutti 3&nbsp;000&nbsp;metrin estejuoksussa hopeaa Eugenen MM-kilpailuissa 2022 ajalla 8.26,01 ja Budapestin MM-kilpailuissa 2023 ajalla 8.05,44. Hän keskeytti estejuoksun olympiafinaalin Pariisissa 2024. Tokion MM-kilpailuissa 2025 hän oli 3&nbsp;000&nbsp;metrin estejuoksussa kuudes.

Ensimmäisen Timanttiliigan voittonsa Girma saavutti Monacossa 2021. Hän juoksi estejuoksun Etiopian ennätyksen 7.58,68 Ostravassa 31. toukokuuta 2022.

15. helmikuuta 2023 Girma juoksi sisäratojen 3&nbsp;000 metrin maailmanennätyksen 7.23,81. Hän paransi Daniel Komenin 25 vuotta vanhaa ennätystä yli sekunnilla. 9. kesäkuuta 2023 Pariisissa Girma juoksi estejuoksun maailmanennätyksen 7.52,11 ja paransi Saif Saaeed Shaheenin nimissä ollutta entistä ennätystä yli 1,5 sekunnilla. Hän juoksi 1&nbsp;500&nbsp;metrin Etiopian ennätyksen 3.29,51 Lausannessa kesäkuussa 2023.

Lamecha Girman veli Kuma Girma on arvokilpailutason juoksija 5&nbsp;000 metrillä.

## Lähteet
Multnomah’n piirikunta

**Multnomah’n piirikunta** () on Yhdysvaltojen Oregonin osavaltiossa sijaitseva piirikunta. Sen väkiluku oli 812&nbsp;855 vuonna 2019. Piirikunnan hallintokeskus on Portlandin kaupunki. Piirikunta on perustettu 22. joulukuuta 1854.

## Lähteet

## Aiheesta muualla
Wihtori Kotro

**Wihtori Kotro** (12. tammikuuta 1896 Uusikirkko – 2. syyskuuta 1960) oli suomalainen yleisurheilija, joka kilpaili moukarinheitossa, kuulantyönnössä ja kiekonheitossa. Hän edusti Viipurin Urheilijoita. Kalevan kisoista Kotro voitti kuulantyönnön kultaa vuonna 1921, kiekonheiton pronssia vuosina 1921 ja 1925 sekä moukarinheiton hopeaa vuosina 1925 ja 1926 ja pronssia vuonna 1921. Molempien käsien yhteistuloksissa Kotro saavutti Kalevan kisoista kuulantyönnön kultaa 1921 ja kiekonheiton pronssia 1921. Ennätyksikseen hän teki kuulassa tuloksen 13,60 metriä vuonna 1927, kahden käden kuulassa 24,89 metriä vuonna 1921, kiekonheitossa 42,97 metriä vuonna 1927, kahden käden kiekonheitossa 70,96 metriä vuonna 1921 ja moukarinheitossa tuloksen 44,44 metriä vuonna 1929.

## Lähteet
Väsby IK

**Väsby IK** on ruotsalainen jääkiekkoseura Upplands Väsbyn kaupungista Tukholman läänistä. Se pelaa tällä hetkellä Ruotsin kolmanneksi korkeimmalla sarjatasolla HockeyEttanissa. Väsby IK perustettiin vuonna 1956 ja se pelaa kotiottelunsa Renew Arenassa.

## Joukkue kaudella 2025–2026

### Valmennus & Joukkueenjohto
* **Päävalmentaja:** Michael Lindberg 
* **Apuvalmentaja:** 
* **Maalivahtivalmentaja:** Fredrik Pettersson-Wentzel 
* **Huoltopäällikkö:** Jozzan Backlund 
* **Toimitusjohtaja:** Håkan Lundgren 
* **Urheilutoimenjohtaja:** Alexander Edstein 
* **Joukkueenjohtaja:** Jenny Svärd 

*Lähde: EliteProspects*

## Lähteet
*Eliteprospects.com

### Viitteet

## Aiheesta muualla
*Seuran kotisivut
Vuolevi Kallio

**Vuolevi Kallio** (29. marraskuuta 1916 Turku – 19. joulukuuta 1995) oli suomalainen moukarinheittäjä, joka edusti Turun Urheiluliittoa.

Kalevan kisoista hän voitti moukarinheiton hopeaa vuonna 1954 ja pronssia vuonna 1951. Ennätyksekseen Kallio heitti tuloksen 56,15 metriä vuonna 1956. Maaotteluedustajana hän oli Ruotsia vastaan vuosina 1953, 1955 ja 1956 sekä Unkaria vastaan vuonna 1955. Poliisien EM-kisoissa Kallio saavutti hopeaa Tukholmassa vuonna 1954. Moukarinheitossa ja painonnostossa Kalliolla on kymmenkunta SVUL:n Varsinais-Suomen  piirin mestaruutta ja painonnostossa Suomen B-mestaruus sarjassa 82,5 kg vuodelta 1950.

Kallio oli ammatiltaan vanhempi konstaapeli ja kotikuntansa oli Turku. Hän edusti myös Turun Voimamiehiä.

## Lähteet
Hanhenputket

**Hanhenputket** (*Berula*) on sarjakukkaiskasvien (Apiaceae) heimoon kuuluva pieni kasvisuku. Sukuun luetaan kuuluvaksi viisi lajia.

Hanhenputkia ei kasva luonnonvaraisina Suomessa.

## Lajeja
* *[[Berula bracteata]]*
* *[[Berula burchellii]]*
* *[[hanhenputki|Berula erecta]]* – hanhenputki eli euroopanhanhenputki
* *[[Berula imbricata]]*
* *[[Berula repanda]]*

## Lähteet

## Aiheesta muualla
* Suomen Lajitietokeskus: ''Berula''
* Finto: Kassu – Kasvien suomenkieliset nimet: Hanhenputket (''Berula'')
* Den virtuella floran: ''Berula'' 
* ITIS: ''Berula'' 
* United States Department of Agriculture (USDA): ''Berula'' 
* Flora of China: ''Berula''
Papiernia (Kielcen piirikunta)

**Papiernia** on kylä Rakówin kunnassa Puolassa. Papiernian väkiluku oli vuoden 2011 väestönlaskennassa 23. Asukkaista 47,8 prosenttia oli naispuolisia ja 52,2 miespuolisia. Alle 18-vuotiaat muodostivat 13 prosenttia kylän väestöstä, työikäiset 60,9 prosenttia ja eläkeläiset 26,1 prosenttia. Rakówin kunnan asukkaista 0,4 prosenttia asuu Papierniassa.

## Lähteet
Papiernia

**Papiernia** on muun muassa seuraavien paikkojen nimi:

* Papiernia, kylä Puolassa Świętokrzyskien voivodikunnassa
* Papiernia, kylä Puolassa Świętokrzyskien voivodikunnassa
* Papiernia, kylä Puolassa Świętokrzyskien voivodikunnassa
* Papiernia, kylä Puolassa Masovian voivodikunnassa
* Papiernia, kylä Puolassa Ison-Puolan voivodikunnassa
Lauri Jousinen

**Armas Lauri Jousinen** (, 17. syyskuuta 1889 Tammela – 1948 Petroskoi) oli suomalaissyntyinen neuvostoliittolainen viulisti ja säveltäjä.

Lauri Jousinen syntyi forssalaisen työmiehen Kalle Jousisen perheeseen. Hän kävi kolme luokkaa kansakoulua, työskenteli eri ammateissa ja harrasti viulunsoittoa.

Jousinen muutti Yhdysvaltoihin vuonna 1908. Hän jatkoi siellä musiikkiharrastustaan, sävelsi lauluja ja pieniä viulukappaleita ja opiskeli vuoden verran Chicagon konservatoriossa.

Jousinen muutti kalastusosuuskunnan mukana Neuvosto-Karjalaan vuonna 1922. Hän työskenteli Petroskoin suomalaisessa opettajateknikumissa ja vuosina 1925–1931 opettajana Uhtualla, jossa hän perusti johtamansa puhallinorkesterin ja kuoron.

Jousinen työskenteli Petroskoissa Karjalan radiokomitean sinfoniaorkesterin viulistina vuosina 1931–1935, musiikki- ja draamateknikumin varajohtajana vuosina 1935–1937 ja Karjalan filharmonian viulistina vuosina 1937–1941. Vuosina 1941–1943 hän oli evakossa Siperiassa. Jousinen palasi sieltä Belomorskiin ja sitten Petroskoihin, jossa hän toimi kansantaiteen talon kansanperinteen konsulttina.

Jousinen on laatinut *[[Kalevala|Kalevala-]]* ja karjalaisaiheisia orkesterisävellyksiä, teatterimusiikkia muun muassa J. H. Erkon *Kullervoon* (1933) sekä Lauri Luodon ja Jalmari Virtasen näytelmään *Herra Malperi lähtee sotaan* (1934), lukuisia kuorolauluja sekä sovittanut kansansävelmiä kanteleelle ja muille soittimille. Jousinen oli Neuvostoliiton säveltäjäliiton jäsen vuodesta 1937.

## Lähteet
Lubjankan metroasema

**Lubjanka** () on yksi Moskovan metron asemista. Se avattiin 15. toukokuuta 1935.
29. maaliskuuta 2010 tapahtui terrori-isku.

## Lähteet
Liberation (Christina Aguileran albumi)

**Liberation** on yhdysvaltalaisen laulajan Christina Aguileran kahdeksas studioalbumi, joka julkaistiin 15. kesäkuuta 2018. 

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Ohotnyi rjadin metroasema

**Ohotnyi rjad** () on yksi Moskovan metron asemista. Se avattiin 15. toukokuuta 1935.

## Lähteet

## Aiheesta muualla
Pasadena (Texas)

**Pasadena** on kaupunki Harrisin piirikunnassa Texasin osavaltiossa Yhdysvalloissa. Sen väkiluku oli vuoden  väestönlaskennassa 151&nbsp;950. Vuonna 2010 sen arvioitiin olleen 149&nbsp;043. Kaupungin pormestari on Jeff Wagner. Pasadena kuuluu Houstonin metropolialueeseen.

## Väestö
Kaupungin asukkaista 65,14 prosenttia on latinalaisamerikkalaisia, 27,1 prosenttia valkoisia, 2,42 prosenttia afroamerikkalaisia ja 1,82 prosenttia aasialaisia. 82,1 prosenttia asukkaista on Yhdysvaltain kansalaisia. Kaupungin väestön keski-ikä on 31,3 vuotta.

## Kuvia kaupungista

Tiedosto:PasadenaMemorialHighTexas.JPG|Pasadena Memorial High School.
Tiedosto:Armand Bayou.jpg|Armandin järvi.
Tiedosto:SanJacCentralMain.JPG|San Jacinto Collegen keskuskampus.


## Lähteet
### Viitteet

## Aiheesta muualla

* Kaupungin kotisivut
Sōsa

**Sōsa** () on Japanin kaupunki Honshūn saarella Kantōn alueella Chiban prefektuurissa. Se sijaitsee Tyynenmeren rannikolla prefektuurin koillisosassa. Kaupungin alue ulottuu Kujūkurin hiekkarannalta sisämaahan Kujūkurin tasangolle ja Shimōsan ylängölle. Sōsassa on 35&nbsp;744 asukasta (heinäkuussa 2020) ja sen pinta-ala on 101,52 neliökilometriä.

Sōsan kaupunki perustettiin vuonna 2006 liittämällä yhteen Yōkaichiban kaupunki ja Nosakan maaseutukaupunki. Nimensä kaupunki otti aiemmalta Sōsan piirikunnalta. Yōkaichiba kehittyi historiallisesti liikenteen solmukohtana ja 1500-luvulta lähtien markkinapaikkana. Kaupunkiin kuuluvilla maaseutualueilla tuotetaan puuntaimia, kuten japaninpodokarpusta, riisiä, vihanneksia, tupakkaa ja sianlihaa. Maatalouden edellytyksiä on parantanut Tonejoelta vettä tuovan kastelukanavan rakentaminen 1950-luvun alussa. Naritan kansainvälisen lentoaseman läheisyyden ansiosta kaupunkiin on sijoittunut myös teollisuutta.

Vierailijoita Sōsaan houkuttelevat Tyynenmeren rannikon hiekkarannat majataloineen (*[[minshuku]]*) ja kalastusmahdollisuuksineen. Kaupungin rakennettuun kulttuuriperintöön kuuluvat Chōtoku-jin ja Hankō-jin buddhalaiset temppelit. Useita Hankō-jin rakennuksia on valittu Japanin tärkeäksi kulttuuriomaisuudeksi. Sōsaa palvelee JR Higashi-Nihonin Sōbu-päälinja.

## Kuvia

Tiedosto:Sosa-shi Yaegaki Shrine 01.JPG|Yaegaki-jinja
Tiedosto:Kentokuji (Sosa) 01.jpg|Kentoku-ji
Tiedosto:Chiba prefectural road route 30 (Ioka-Ichinomiya line) in Imaizumi,Sosa city.JPG|Prefektuurintie 30 Imaizumissa
Tiedosto:八日市場駅 - panoramio.jpg|Yōkaichiban rautatieasema


## Lähteet

## Aiheesta muualla

* Kaupungin internetsivut
Sanne Erkkola

**Sanne Erkkola** (s. 8. maaliskuuta 1994) on suomalainen keihäänheittäjä. Hän edustaa Turun Urheiluliittoa. Aiemmin hän on edustanut Turun Pyrkivää ja Turun Weikkoja. Erkkolan valmentajana toimii Tuomas Laaksonen.

Kalevan kisoissa Erkkola saavutti keihäänheitossa kultaa vuonna 2020 silloisella ennätyksellään 57,04. Hän uusi Suomen-mestaruutensa Tampereella 2021 tuloksella 58,55 ja Joensuussa 2022 tuloksella 55,94. Espoossa 2023 Erkkola saavutti hopeaa. Hänen ennätyksensä on Oulussa kesäkuussa 2022 heitetty 60,18.

Erkkola oli mukana Eugenen MM-kisoissa vuonna 2022. Hän heitti karsinnassa tuloksen 52,04, mikä ei riittänyt finaaliin. Hän karsiutui loppukilpailusta myös saman vuoden Münchenin EM-kilpailuissa.

Erkkola voitti keihäskilpailun ensimmäisessä aikuisten maaottelussaan Tukholmassa 2021.

## Lähteet
Arbatskajan metroasema (Filjovskaja)

**Arbatskaja** () on yksi Moskovan metron asemista. Se avattiin 15. toukokuuta 1935.

## Lähteet

## Aiheesta muualla
Ignác Nagy

**Ignác Nagy** (1810–1854) oli unkarilainen kirjailija, satiirikko. Hänen huomattavin teoksensa on nelinäytöksinen huvinäytelmä *Tiszt-újitás* ('Virkamiehenvaali', 1843), jossa tehdään sattuvasti pilaa silloisista komitaattivaaleista.

## Lähteet

## Aiheesta muualla
Justus Möser

**Justus Möser** (1720 Osnabrück – 1794) oli saksalainen kirjailija. Hän tutki Jenan ja Göttingenin yliopistoissa lakitiedettä, puolusti tärkeässä *advocatus patriæ* -toimessaan avomielisen rohkeasti kansansa oikeuksia ja kuoli syvästi kunnioitettuna ja rakastettuna. Hän  perusti 1766 viikkolehden *Wöchentliche Osnabrückische Intelligenzblätter*. jonka päätoimittajana hän oli vuoteen 1782. Hän kokosi lehdessä julkaisemistaan johtavista kirjoituksista valikoiman, jonka painatti nimellä *Patriotische Phantasien* (1774). Kirjoitelmat ovat selkeän yleistajuisen tyylin mestariteoksia. Toinen Möserin pääteos on *Osnabrückische Geschichte* (1768).

## Lähteet

## Aiheesta muualla
Tunnin juoksu

**Tunnin juoksu** on yleisurheilulaji, jossa tavoitteena on yhdessä tunnissa juosta mahdollisimman pitkä matka. Kansainvälinen yleisurheiluliitto WA noteeraa virallisen maailmanennätyksen tunnin ratajuoksussa.

## Historia
Laji oli suosittu 1800-luvulla. Ensimmäisenä 18 kilometrin rajan ylitti John Levett vuonna 1854 juostuaan 18 023 metriä. Vuosina 1862–1863 senecoihin kuulunut Lewis Bennett (tunnettiin myös nimellä *Deerfoot*) paransi ennätystä neljästi parhaan tuloksen ollessa 18&nbsp;589 metriä. Tämä tulos rikottiin vasta 1890-luvulla, kun Fred Bacon juoksi 18&nbsp;743 metriä  vuonna 1897 ja Harry Watkins 18&nbsp;878 metriä vuonna 1899. Ensimmäinen kansainvälisen yleisurheiluliiton vahvistama amatöörijuoksijan tekemä maailmanennätys oli Alfred Shrubbin vuonna 1904 juoksema 18&nbsp;742 metriä. Ensimmäinen vahvistettu naisten maailmanennätys oli Silvana Cruciatan vuonna 1981 juoksema 18&nbsp;084 metriä.

Nykyiset viralliset maailmanennätykset sekä miehissä että naisissa on juostu Brysselissä 4. syyskuuta 2020. Mo Farah juoksi tuolloin 21&nbsp;330 metriä ja Sifan Hassan 18&nbsp;930 metriä.

## Virallisen maailmanennätyksen kehitys
;Miehet

;Naiset

## Lähteet

## Aiheesta muualla
* One Hour Race Guide (pdf). Kansainvälisen yleisurheiluliiton ohjeet tunnin juoksun kilpailun järjestämiseen.
Jacob Henrik Mörk

**Jacob Henrik Mörk** (joissakin lähteissä **Johan** (1714 Tukholma, Ruotsi – 1763) oli ruotsalainen pappi ja vanhin ruotsalainen romaaninkirjoittaja. Teoksellaan *Adalriks och Götildas äfventyr* (1742–1745), jonka esikuvana on François Fénelonin *Télémaque*, hän saavutti suurta suosiota. Sen jälkeen ilmestyi *Thecla eller den bepröfvade trones dygd*. Maallisella kirjailijatoimellaan hän herätti tuomiokapitulin paheksumista eikä saanut hakemaansa virkaylennystä. Hän kuoli köyhyydessä.

## Lähteet
Cole Walsh

**Cole Walsh** (s. 14. kesäkuuta 1995) on yhdysvaltalainen yleisurheilija, joka kilpailee seiväshypyssä. Dohan MM-kilpailuissa 2019 Walsh saavutti jaetun kymmenennen sijan tuloksella 5,55&nbsp;m. Walsh hyppäsi ennätyksensä 5,83&nbsp;m Zürichissä 29. elokuuta 2019. Walsh sai kolmen kuukauden kilpailukiellon tammikuussa 2019 jäätyään kiinni kannabispohjaisen dopingaineen käytöstä.

## Lähteet
Umatillan piirikunta

**Umatillan piirikunta** () on Yhdysvaltojen Oregonin osavaltiossa sijaitseva piirikunta. Sen väkiluku oli 77&nbsp;950 vuonna 2019. Piirikunnan hallintokeskus on Pendletonin kaupunki. Piirikunta on perustettu 27. syyskuuta 1862.

## Lähteet

## Aiheesta muualla
Montgomeryn piirikunta (Texas)

**Montgomeryn piirikunta** () on Yhdysvaltojen Texasin osavaltiossa sijaitseva piirikunta. Sen väkiluku oli 607&nbsp;391 vuonna 2019. Piirikunnan hallintokeskus on Conroen kaupunki. Piirikunta perustettiin vuonna 1837.

## Lähteet

## Aiheesta muualla
Teatralnajan metroasema

**Teatralnaja** () on yksi Moskovan metron asemista. Se avattiin 11. syyskuuta 1938.

## Lähteet

## Aiheesta muualla
Majakovskajan metroasema (Moskovan metro)

**Majakovskaja** () on yksi Moskovan metron asemista. Se avattiin 11. syyskuuta 1938.

## Lähteet

## Aiheesta muualla
Tverskajan metroasema

**Tverskaja** () on yksi Moskovan metron asemista. Se avattiin 20. heinäkuuta 1979. Asema sijaitsee Tverskaja-kadulla.

## Lähteet

## Aiheesta muualla
Tverskaja

**Tverskaja** (, *Tverskaja Ulitsa*, vuosina 1935-1990 **Gorkinkatu**) on yksi Moskovan pääkaduista. Se kulkee Maneesiaukiolta luoteeseen ja päättyy Moskovan keskustaa ympäröivälle Puutarhakehälle. Katuyhteys jatkuu Tverskaja-Jamskajan ja Leningradskin puistokadun kautta Leningradskojen valtatielle, joka on osa Pietariin johtavaa M10-valtatietä.

## Lähteet

## Aiheesta muualla
Vanajõgi (Võhandu)

**Vanajõgi** eli **Vana-Võhandu jõgi** on Virossa Võrumaalla Võrun kaupungissa sijaitseva lyhyt Võhandu jõen sivujoki. Joen virolaisessa nimessä sana *vana* on suomeksi ”vanha”.

## Joen kulku
Vanajõgi alkaa Tamula järven pohjoispäästä ja virtaa aluksi 1,7 kilometriä koilliseen päin. Sitten se kääntyy ja virtaa 0,5 kilometriä pohjoiseen, ja sitten se kääntyy kohti länttä ja yhtyy 1,6 kilometrin jälkeen Võhandu jõgeen. Tamula järvestä alkaa toinenkin laskujoki Vahejõgi, joten Tamula järv on bifurkaatiojärvi. Joen alkuosuus on kaivettua kanavaa, jonka rinnalla kulkee vanha joenuoma. Kanava ja vanha uoma yhtyvät toisiinsa, jonka jälkeen joen yli kulkee Tallinnan maantie. Joen kummallakin rannalla on niittymaata, jonka kuivatusojat on johdettu jokeen. Kohdassa, jossa joki kääntyy pohjoiseen, yhtyy siihen oikealta 21 kilometriä pitkä Koreli oja, jonka valuma-alue on 58 neliökilometriä . Samassa kohdassa joen ylittää Võrun kiertotie (Ringtee). Itse kaupunki keskusta jää joen itäpuolelle Tamula järven pohjoispuolelle. Joitakin asuinalueita on rakennettu myös joen länsipuolelle.

## Historiaa
Kuten joen nimestä voi päätellä, on Vanajõgi entinen Võhandu jõen pääuoma. Võhandu jõgi laski Vagula järvestä Vahejõgena Tamula järveen, josta se jatkoi nykyisenä Vanajõen uomana eteenpäin. Kun Võhandu jõelle rakennettiin vuosina 1933–1934 oikaisu-uomaksi 1,4 kilometriä pitkä Liitva kanal , muuttuivat Vanajõgi ja Vahejõgi pääuomansa sivu-uomiksi. Kanava alkaa Vahejõen yhtymäkohdasta ja loppuu Vanajõen yhtymäkohtaan.

## Tulvat
Liitva kanal rakennettiin helpottamaan veden kulkua etenkin kevättulvien aikana. Võhandu jõen ja sen sivu-uomien ympäristö on täällä melko alavaa aluetta. Jo puolen metrin vedennousu aiheuttaa Vanajõen ympäristössä tulvia. Vedenmittausasema sijaitsee Roosisaaressa, josta saadaan samalla Tamula järven vedenpinnan korkeudet. Vuotuiset korkeusvaihtelut ovat metrin luokkaa ja tulvien aikana vesi voi nousta 1,5 metriä. Silloin ovat vaarassa Võrun kaupungin reuna-alueet.

Kevättulvissa, jos pääuoman vedenpinta kohoaa nopeammin kuin Tamula järven vedenpinta, kääntyy Vanajõen virtaussuunta kohti Tamula järveä.

## Lähteet

## Aiheesta muualla
* Esperk, Tanel: Võru maakonnas asuvate Tamula ja Vagula järvedevehelise kanali korrastamise veeerikasutusloa taotluse keskkonnamõju hindamine, 2009
Partizanskajan metroasema

**Partizanskaja** () on yksi Moskovan metron asemista. Se avattiin 18. tammikuuta 1944.

## Lähteet

## Aiheesta muualla
Raimo Lindén

**Raimo Antero Lindén** (1. huhtikuuta 1943 Keuruu – 3. heinäkuuta 2023 Tampere) oli suomalainen moukarinheittäjä. Hän liittyi vuonna 1952 tamperelaiseen Tampereen Urheilijat -38 -seuraan (TU-38) ja edusti vuodesta 1973 lähtien Tampereen Pyrintöä. Kalevan kisoista hän voitti moukarinheiton hopeaa vuonna 1962. Lisäksi Lindén saavutti sisäratojen SM-kilpailuista painonheiton hopeaa vuonna 1968. Ennätyksekseen hän heitti tuloksen 64,76 metriä vuonna 1971.

Raimo Lindén oli 11 kertaa Kalevan Kisojen loppukilpailuissa mukana.

Lindén on haudattu Lamminpään hautausmaalle.

## Maaotteluedustukset
*Miehet: Suomi – Ranska / Helsinki 2.6. 1962, sija 3
*Miehet: Suomi – Norja / Helsinki 27.9.1969, sija 3
*Nuoret 20 v / Itä-Saksa – Ruotsi –  Norja – Tanska – Suomi / Rostock 8.7.1962, sija 3
*Nuoret 20 v / Puola – Suomi / Stettin 11.7. 1962, sija 3
*Nuoret 20 v / Suomi – Ruotsi – Norja / Vaasa 24.8.1963, sija 1.
*Nuoret 20 v / Ruotsi – Norja – Suomi / Norrköping 25.8.1962, sija 1.

## SM-kisat

*Pojat 17 v. moukari / Helsinki 1960, sija 1.
*Nuoret 20 v. moukari / Turku 1961, sija 3.
*Nuoret 20 v. moukari / Helsinki 1962, sija 1.
*Miehet painonheitto / Eerikkilä 1968, sija 2.

## Muut tulokset

TU-38:n seuraennätykset:
*Vauhditon pituus  336 / 1963 
*Vauhditon 3-loikka 9,84 / 1963 

## Lähteet
Nahkapäätös

**Nahkapäätös** on arkikielinen ilmaus, jolla tarkoitetaan esimerkiksi tuomioistuimen päätöstä, jolla kanne tai syyte hylätään. Yleensä se vesittää asian. Tekniikka ja Talous -lehden otsikossa sitä käytetään kuvaamaan oikeusjutun tulosta, jossa osapuolet joutuivat maksamaan toisilleen korvausta jokseenkin saman verran: "Länsimetron ja Destian oikeusjutussa nahkapäätös – miljoonat vaihtavat omistajaa päikseen."

## Lähteet
Suomalainen Sotilaskäsikirja

**Suomalainen Sotilaskäsikirja** on vuosina 1917–1918 julkaistu kahdeksanosainen teos, joka toimi Suomen puolustusvoimien ensimmäisenä yleisenä ohjesääntönä itsenäisyyden alkuvuosina ja jolla oli tärkeä osa suomalaisen sotilaskoulutusjärjestelmän varhaisvaiheessa.

*Suomalaisen Sotilaskäsikirjan* laati joukko Saksassa ensimmäisen maailmansodan aikana koulutettuja suomalaisia jääkäriupseereita. Sen kirjoittaminen aloitettiin jo Lockstedtin koulutusleirillä talvella 1915–1916, mutta varsinainen käsikirjakomitea aloitti työnsä elokuussa 1917. Ensimmäisen version julkaisi saksalainen Mittler & Sohn -kustantamo ”suomalaisen sotilasjoukon toimesta” Berliinissä vuonna 1917. Alkuperäinen versio käsitti viisi osaa ja 1&nbsp;559 sivua, mutta se laajennettiin vuonna 1918 kahdeksanosaiseksi. Myöhempiä painoksia julkaisi Suomen yleisesikunta. Käsikirjan päätoimittajana toimi Armas Ståhlberg, joka kaatui majurina Suomen sisällissodassa. Muihin kirjoittajiin kuuluivat muun muassa tulevat kenraalit K. L. Oesch, Lauri Malmberg ja Viljo Tuompo.

## Myöhempiä arvioita sisällöstä
*Suomalaisen Sotilaskäsikirjan* ensimmäiset osat ovat yhdistelmä Saksan keisarillisen armeijan ohjesääntöjä ja käsikirjoja sekä kirjoittajien omia ajatuksia, taktiikkaa käsittelevä kahdeksas osa taas jäi keskeneräiseksi. Taistelua erilaisissa maastoissa kuvaavia osioita ei ole laadittu Suomen maantieteen pohjalta ja sotahistorialliset esimerkit ovat pääasiassa Saksan sodista. Käsikirjan katsotaan olleen jo ilmestyessään monessa suhteessa vanhentunut. Siinä mainitaan käytäntöjä, joista oli tuolloin jo luovuttu sodankäynnissä, kuten taistelukentällä eteneminen tahdissa marssimalla. Toisaalta ensimmäisen maailmansodan uudet tekniset innovaatiot kuten taistelukaasut ja panssarivaunut jäävät kokonaan mainitsematta eikä asemasodankäyntiä juuri huomioida.

Käsikirja korostaa tiukan sotilaskurin merkitystä enemmän kuin yksikään myöhempi Suomen puolustusvoimien ohjesääntö; ensimmäiset 19 sivua käsittelevät pääasiassa erilaisista palvelusrikkomuksista annettavia rangaistuksia. Esimiehillä korostetaan olevan oikeus käyttää aseita omia alaisiaan vastaan pakottaakseen nämä tottelemaan käskyjä. Toisaalta teoksen mukaan ”tottelemisen täytyy tapahtua ilolla, ei rangaistusten pelossa”. Lisäksi käsikirja painottaa vahvasti hyökkäyksen ylivertaisuutta puolustukseen nähden: ”Hyökkäys vie yleensä voittoon, puolustus tappioon. Jos jostakin syystä ollaan pakotetut puolustautumaan, niin on mahdollisimman pian koetettava muuttaa puolustus hyökkäykseksi. Ainoastaan tämä vie voittoon”. Menestymisen ehdoksi mainitaan myös sotilaiden ”hurja hyökkäyshalu”. Historiallisena esimerkkinä buurien kerrotaan hävinneen buurisodan, koska heiltä puuttui sotilaallinen kuri ja kasvatus hyökkäyssotaan.

## Katso myös
*Saksan jalkaväen harjoitusohjesääntö

## Lähteet
Martti Kallionpää

**Martti Kallionpää** (s. 17. helmikuuta 1947, Seinäjoki) on suomalainen helluntailainen evankelista ja seurakuntavaikuttaja. Kallionpää toimi pastorin tehtävässä 40 vuotta. Vuodesta 1989 vuoteen 2015 Kallionpää toimi Seinäjoen helluntaiseurakunnan johtavana pastorina.

Ennen työtään Seinäjoen helluntaiseurakunnassa, Kallionpää toimi hengellisenä vaikuttajana Kuopiossa. Kallionpään vaikutusvuosien aikana sekä Kuopiossa, että Seinäjoelle rakennettiin seurakunnissa uudet kirkot. Kallionpää jäi eläkkeelle seurakunnan johtavan pastorin tehtävästä 68-vuotiaana helmikuussa 2015. Tehtävässä seurakunnan johtajana Kallionpäätä seurasi Markku Tuppurainen. Palvelutehtäväänsä evankelistana Kallionpää on jatkanut myös eläköitymisen jälkeen.

Kallionpää pelasi vuosina 1964–1966 jääkiekon SM-liigassa HJK:ssa.

## Lähteet
Harald Lampinen

**Harald Edvard Lampinen** (8. kesäkuuta 1912 Helsingin mlk – 2. maaliskuuta 1990) oli suomalainen moukarinheittäjä, joka edusti Idrottsklubben -32:a. Kalevan kisoista hän voitti moukarinheiton pronssia vuosina 1939 ja 1942. Ennätyksekseen Lampinen heitti tuloksen 50,15 metriä vuonna 1939.

## Lähteet
Artturi Lindman

**Artturi Vilho "Ari" Lindman** (28. toukokuuta 1914 Iisalmi – 3. helmikuuta 1972 Iisalmi) oli suomalainen ylikonstaapeli ja moukarinheittäjä, joka edusti Iisalmen Visaa. Kalevan kisoista hän voitti moukarinheiton hopeaa vuonna 1948. Ennätyksekseen Lindman heitti tuloksen 51,38 metriä vuonna 1947. Poliisien mestaruuden Lindman voitti kahdesti.

Lindman toimi seurassaan nuorten vetäjänä ja valmentajana vuosia, osallistui tuomaritehtäviin ja kuului Visan yleisurheilujaostoon. Lindman sai SVUL:n hopeisen ansiomerkin. Vapaa-aikoinaan Lindman kirjoitti urheilusta lehtiin, pelasi biljardia, metsästi ja ampui. Lindmanin kotikunta oli Iisalmi.

Lindman toimi marsalkka Mannerheimin henkivartijaosastossa jatkosodan aikana. 

## Lähteet

## Aiheesta muualla
* Artturi Vilho Heikinpoika Lindman,
Antti Matinolli

**Antti Kaarlo Juhani Matinolli** (s. 27. huhtikuuta 1939 Tyrnävä) on suomalainen moukarinheittäjä, joka edusti Tyrnävän Tempausta. Kalevan kisoista hän voitti moukarinheiton pronssia vuonna 1962. Matinolli edusti Suomea Ruotsi-maaottelussa 1962. Ennätyksekseen Matinolli heitti tuloksen 59,51 metriä vuonna 1964.

## Lähteet
Colin Falkland Gray

**Colin Falkland Gray** (9. marraskuuta 1914 – 1. elokuuta 1995) oli uusiseelantilainen Kuninkaallisten ilmavoimien hävittäjälentäjä toisessa maailmansodassa. Colin Gray syntyi Christchurchissa. Aluksi Colin kohtasi terveyteen liittyviä ongelmia vuonna 1937, jotka rajoittivat hänen kuntoisuuttaan sotilastehtäviin.

Colin Gray oli sai ainakin 27 ilmavoittoa. Gray lensi Supermarine Spitfiren eri kehitysmuunnoksilla ja osallistui sotatoimiin Dunkirkin taistelusta alkaen. Eversti Gray oli RAF:n palveluksessa vuosina 1938–1961. Gray jäi eläkkeelle vuonna 1979 tehtävistään Unilever-yhtymän palveluksesta. Hän kuoli 80-vuotiaana Uudessa-Seelannissa.

Sotilaallisina tunnustuspalkintoina Gray saavutti DSO:n ja DFC:n kahdella ansiosoljella sekä War Medalin.

## Lähteet
*Price, Alfred: *Spitfire Mk I/II -ässät 1939-41*, Koala-Kustannus, 2002  s.62.

### Viitteet
Dobryninskajan metroasema (Koltsevaja)

**Dobryninskaja** () on Moskovan metron Koltsevaja-linjan asema. Se sijaitsee asemien Oktjabrskaja ja Paveletskaja välissä. Se avattiin 1. tammikuuta 1950.

## Lähteet
Kurskajan metroasema

**Kurskajan metroasema** tarkoittaa seuraavia asioita:

*Kurskajan metroasema (Arbatsko-Pokrovskaja), Arbatsko-Pokrovskaja-linjan asema.
*Kurskajan metroasema (Koltsevaja), Koltsevaja-linjan asema.
Novoslobodskajan metroasema (Koltsevaja)

**Novoslobodskaja** () on Moskovan metron Koltsevaja-linjan asema. Se sijaitsee asemien Prospekt Mira ja Belorusskaja välissä. Se avattiin 30. tammikuuta 1952.

## Lähteet

## Aiheesta muualla
Mandy (vuoden 2018 elokuva)

**Mandy** on vuonna 2018 ensi-iltansa saanut kauhu- ja taide-elokuva, jonka on ohjannut Panos Cosmatos. Sen pääosia esittävät Nicolas Cage, Andrea Riseborough, Linus Roache, Ned Dennehy, Olwen Fouéré, Richard Brake ja Bill Duke. Elokuva kertoo pariskunnasta, joiden rauhaisa mökkielo keskeytyy, kun hippikultin jäsenet ja demonimotoristit tuhoavat heidän idyllinsä.

*Mandy* sai ensi-iltansa Sundancen elokuvajuhlilla 19. tammikuuta 2018.

## Vastaanotto
Elokuvalehti *[[Episodi (lehti)|Episodin]]* kriitikko Jussi Huhtala antoi *Mandylle* kolme tähteä viidestä, ja sanoi elokuvan olevan "outo tunnelmapala, jossa on mukana vahvoja kauhuelementtejä. *Mandy* etenee verkkaisesti ja unenomaisesti kuin psykedeelinen taide-elokuva". Huhtala kehui myös elokuvan 80-lukulaista ilmettä, mutta mainitsee elokuvan kaikesta huolimatta jättävän katsojalle ristiriitaisen olon.  

Rotten Tomatoes -elokuvasivustolla 90 prosenttia kriitikoista on antanut elokuvalle myönteisen arvion. Cagen roolisuoritusta kehutaan mukaansatempaavaksi ja elokuvan parhaaksi puoleksi.

## Lähteet

## Aiheesta muualla
* Viralliset kotisivut 
* 
* 
* 
*
Maailmankisat 1961

**Toiset [[Maailmankisat]]** järjestettiin vuonna 1961 Helsingissä 5.–6. heinäkuuta. Kilpailupaikkana oli Olympiastadion. Kansainväliset yleisurheilukilpailut olivat Helsingin Kisa-Veikkojen järjestämät ja päätukijana oli alkuvaiheessa Apu-lehti. Kilpailut järjestettiin miehille. Toisten kisojen ensimmäisenä kilpailupäivänä oli 23&nbsp;942 maksanutta katselijaa, ja kahtena kilpailupäivänä oli kaikkiaan 46&nbsp;000 katselijaa.

Kisojen parhaalle urheilijalle jaettava Timo Sarpanevan suunnitteleman kiertopalkinnon sai amerikkalainen **Jay Silvester**, joka teki stadionennätykset niin kuulantyönnössä kuin kiekonheitossa. Hän sai itselleen palkinnosta 30 cm:n suuruisen pienoisveistoksen näköiskappaleen.

## Lähteet
*
*

## Viitteet
Krasnopresnenskajan metroasema (Koltsevaja)

**Krasnopresnenskaja** () on Moskovan metron Koltsevaja-linjan asema. Se sijaitsee asemien Belorusskaja ja Kijevskaja välissä. Se avattiin 14. maaliskuuta 1954.

## Lähteet

## Aiheesta muualla
Naisakatemia

**Naisakatemia** tarkoittaa luentojaksoja, joita kolmisen vuotta syksystä 1873 alkaen Helsingin yliopiston opettajat pitivät korkeampaa oppia haluaville naisille. Yritys oli yksityistä laatua. Pääsytutkintoa ei vaadittu, mutta haluaville annettiin todistus. Naisakatemiassa pitämiensä luentoja pohjalta Yrjö Koskisen julkaisi teoksen *Johtavat aatteet ihmiskunnan historiassa* (1. p. omakustanne 1879, 2. p. WSOY 1900).

Luennot olivat erityisjärjestely korkeamman opetuksen tarjoamiseksi naisille, sillä naiset eivät tuolloin vielä saaneet yliopistossa opiskeluoikeutta ilman erityislupaa. Luennot pidettiin Arppeanumin toisen kerroksen luentosalissa. Naisakatemiaa on pidetty yhtenä ensimmäisistä Suomessa järjestetyistä tieteen kansantajuistamisen tapahtumista. Opettajiin kuului Yrjö-Koskisen lisäksi muun muassa Kaarlo Bergbom, jonka luentoja kiitettiin "lennokkaiksi ja neronleimaamiksi", vaikka Bergbom tiedettiin huonoksi julkiseksi puhujaksi. Bergbomin luennoista ei ole jäänyt hänen omia muistiinpanojaan, sillä hän puhui vapaasti ilman edeltä kirjoitettua tekstiä. Kuulijat kuitenkin tekivät muistiinpanoja, ja eräässä tällaisessa todetaan, että "Bergbom 1874-75 käsitteli Ranskan, Saksan ja Englannin kirjallisuutta 18:lla vuosisadalla ja 19:n vuosisadan alkupuolella".

## Lähteet

## Aiheesta muualla
* Yrjö Koskinen, Johtavat aatteet ihmiskunnan historiassa (Project Gutenberg)
Smolenskajan metroasema (Arbatsko-Pokrovskaja)

**Smolenskaja** () on yksi Moskovan metron asemista. Se avattiin 5. huhtikuuta 1953.

Asema oli suljettuna 22. helmikuuta 2020 — 9. heinäkuuta 2021 liukuportaiden uusimisen vuoksi.

## Lähteet
Arbatskajan metroasema (Arbatsko-Pokrovskaja)

**Arbatskaja** () on yksi Moskovan metron asemista. Se avattiin 5. huhtikuuta 1953.

## Lähteet

## Aiheesta muualla
Taulukointipaperi

**Taulukointipaperilla** tarkoitetaan tulostinpaperia, jossa paperit ovat kiinni toisissaan muodostaen pitkän ketjun. Papereissa on taittokohdat jonkin standardipaperikoon mukaisesti, esim A4, Letter jne. Taulukointipaperia käytetään lähinnä matriisitulostimissa, ladontatulostimissa ja muissa tehotulostimissa silloin, kun tulostettavana on suurempi määrä tietoja mutta jossa tulostuslaatu ei ole tärkein. Taulukointipaperin ja kuitti- ja laskintulostimissa käytetyn rullapaperin ero on siinä, että taulukointipaperi on valmiiksi taitettavissa ja revittävissä tehtaalta tullessaan, kun taas rullapaperi repäistään poikki vapaavalintaisessa kohdassa terävää reunaa vasten.
Nicholas Winton

**Nicholas George Winton** (syntyjään **Wertheim**; 19. toukokuuta 1909 Hampstead, Lontoo &ndash; 1. heinäkuuta 2015 Slough, Berkshire) oli englantilainen mies, joka järjesti 669 lapsen pelastamisen natsi-Saksan miehittämästä Tšekkoslovakiasta juuri ennen toisen maailmansodan alkua. Pelastetut olivat pääasiassa juutalaisia lapsia, jotka olivat paenneet Sudeettialueilla sijainneista kodeistaan pakolaisleireille Prahaan ja muualle Tšekkoslovakiaan. Winton onnistui laajamittaisen mainoskampanjan avulla järjestämään lapsille brittiläiset sijaisperheet, joka oli Ison-Britannian hallituksen asettama ehto pakolaisten vastaanottamiselle. Lisäksi hän järjesti rahankeräyksen, jotta myös vähävaraisten perheiden lapset voitiin kuljettaa Euroopan läpi. Lapset kuljetettiin maaliskuun ja elokuun välillä vuonna 1939 pääosin kahdeksalla junakuljetuksella Prahasta Atlantin rannikolle ja edelleen Englannin kanaalin yli Lontooseen. Pelastettuihin lapsiin kuului muun muassa elokuvaohjaaja Karel Reisz ja matemaatikko Heini Halberstam.

Sodassa Winton ajoi aluksi ambulanssia ja palveli myöhemmin Yhdistyneen kuningaskunnan ilmavoimissa. Sodan jälkeen Winton ei kertonut kenellekään pelastusoperaatiosta. Hänen vaimonsa sai tietää asiasta vuonna 1988, kun hän löysi sattumalta perheen kodin ullakolta pelastettujen lasten kuvia ja nimiä sisältäneitä papereita. Uroteon tultua julkisuuteen, Wintonia kutsuttiin lehdistössä "Britannian Oskar Schindleriksi". Winton nimitettiin Brittiläisen imperiumin ritarikunnan jäseneksi (MBE) vuonna 1983 tunnustukseksi hänen suorittamastaan hyväntekeväisyydestä vanhusten hoivakodin hyväksi. Vuonna 2002 Ison-Britannian kuningatar Elisabet II myönsi hänelle ritarin arvon. Vuonna 2014 Tšekin presidentti Miloš Zeman luovutti hänelle maan korkeimman siviilitunnustuksen, Valkoisen leijonan ritarikunnan kunniamerkin.

## Lähteet

## Aiheesta muualla

* Sir Nicholas Wintonin virallinen kotisivu
Butovskaja

**Butovskaja** () on Moskovan metron kahdestoista linja. Linja avattiin 27. joulukuuta 2003.

Linjan pituus on 10 kilometriä ja siinä on seitsemän asemaa.

## Asemat
*Bittsevski park (Битцевский парк), vaihtomahdollisuus Kalužsko-Rižskaja-linjalle asemalle Novojasenevskaja
*Lesoparkovaja (Лесопарковая)
*Ulitsa Starokatšalovskaja (Улица Старокачаловская), vaihtomahdollisuus Serpuhovsko-Timirjazevskaja-linjan asemalle Bulvar Dmitrija Donskogo
*Ulitsa Skobelevskaja (Улица Скобелевская)
*Bulvar admirala Ušakova (Бульвар адмирала Ушакова)
*Ulitsa Gortšakova (Улица Горчакова)
*Buninskaja alleja (Бунинская аллея)
Kokoro (täsmennyssivu)

**Kokoro** voi tarkoittaa seuraavia:
* Kokoro, budō-käsitteenä
* *[[Kokoro (romaani)|Kokoro]]*, Sōseki Natsumen romaani
* Kokoro, *Dead or Alive* -videopelisarjan hahmo
* Kokoro, *One Piece* -sarjan hahmo
* *[[Kokoro (elokuva)|Kokoro]]*, vuoden 1955 elokuva
* *[[Kokoro Library]]*, manga- ja kirjasarja
* *[[Kokoro Connect]]*, manga-, anime- ja light novel -sarja
Valtteri Kalliokulju

**Vili Valtteri Kalliokulju** (s. 14. tammikuuta 1997 Turku) on suomalainen pika-aitajuoksija. Hän edustaa Liedon Parmaa. Aiemmin hän on edustanut Liedon Lujaa. Kalliokuljun valmentajana toimii Mika Vakkuri.

Kalevan kisoissa Kalliokulju sai pronssia vuonna 2020 ajalla 14,36, 2021 ajalla 14,15 ja 2023 ajalla 14,21. Sisäratojen Suomen-mestaruuskilpailuissa Kalliokulju on saanut viestijuoksussa hopeaa vuonna 2025 ja pronssia 2017. Hänen ennätyksensä on Jämsässä 4. heinäkuuta 2021 juostu 14,01.

Alle 20-vuotiaiden Euroopan-mestaruuskilpailuissa Eskilstuna 2015 Kalliokulju pääsi pika-aidoissa välieriin ja 4 × 100 metrillä finaaliin, jossa Suomen joukkue oli kuudes. Alle 20-vuotiaiden maailmanmestaruuskilpailuissa Bydgoszczissa 2016 hän pääsi myös pika-aidoissa välieriin. Alle 23-vuotiaiden Euroopan-mestaruuskilpailuissa Gävlessä 2019 Kalliokulju eteni myös välieriin.

Aikuisten maaotteluissa Kalliokulju on edustanut Suomea vuosina 2016–2021.

## Lähteet
Nanya

**Nanya Technology** taiwanilainen DRAM-piirien valmistaja. Yritys on perustettu vuonna 1995 ja sen toimintaa ohjaa Nan Ya Plastics -yhtiö.

Nanya perusti yhdessä Infineonin kanssa Inotera Memories -yhtiön, joka päätyi myöhemmin Micron Technologylle.

Yhtiö on ilmoittanut saaneensa valmiiksi oman tutkimuksena 10 nanometrin DRAM-piirien teknologiaan ja aloittavansa tuotannon vuoden 2020 toisella puoliskolla.

## Lähteet
Wascon piirikunta

**Wascon piirikunta** () on Yhdysvaltojen Oregonin osavaltiossa sijaitseva piirikunta. Sen väkiluku oli 26&nbsp;682 vuonna 2019. Piirikunnan hallintokeskus on The Dallesin kaupunki. Piirikunta on perustettu 11. tammikuuta 1854.

## Lähteet

## Aiheesta muualla
Luz Long

**Carl-Ludwig Hermann ”Luz” Long** (27. huhtikuuta 1913 Leipzig – 14. heinäkuuta 1943 Acate, Italia) oli saksalainen pituushypyn olympiamitalisti, joka kilpaili myös kolmiloikassa.

## Elämä ja urheilu-ura

Long tunnetaan parhaiten Saksan natsivallan aikaisesta Berliinin kesäolympialaisten 1936 pituushypyn loppukilpailusta, jossa hän saavutti Adolf Hitlerin seuratessa hopeaa mustaihoisen yhdysvaltalaisen Jesse Owensin jälkeen. Owens ja Long halasivat ja osoittivat kilpailun jälkeen ystävyyttä Hitlerin edessä ja pysyivät ystävinä Longin kuolemaan asti. Myös heidän jälkeläisensä ovat tavanneet toisiaan useaan otteeseen.

Pituushyppyhopeansa lisäksi Long sijoittui Berliinin kesäolympialaisissa kolmiloikassa kymmenenneksi. Hän voitti pituushypyssä EM-pronssia Torinossa 1934 ja Pariisissa 1938. Long teki pituushypyssä vuosien 1933–1937 välillä viidesti Euroopan ennätyksen, ja hän voitti Saksan kansallisista mestaruuskilpailuista kuusi mestaruutta ja kaksi hopeamitalia. Hänen ennätyksensä olivat pituushypyssä vuonna 1937 hypätty 790 cm ja kolmiloikassa vuonna 1936 syntynyt 14,80 metriä.

Lakitiedettä opiskelleen Longin isoisoisoisä oli kemisti Justus von Liebig. Long astui Saksan armeijan palvelukseen toisessa maailmansodassa vuonna 1941. Hän toimi ensin sotilaiden urheilukouluttajana ja toukokuusta 1943 lähtien laskuvarjojoukoissa Sisiliassa. Long kuoli Sisiliassa kaksi kuukautta saapumisensa jälkeen 30 vuoden ikäisenä saatuan reiteensä yhdysvaltalaisten hyökättyä runsaasti verta vuotaneen haavan.

## Lähteet
* 

### Viitteet

## Aiheesta muualla

*
Jules Noël (yleisurheilija)

**Jules François Joseph Noël** (27. tammikuuta 1903 Norrent-Fontes – 19. toukokuuta 1940 Escaudœuvres'n lähistöllä) oli ranskalainen kiekonheittäjä ja kuulantyöntäjä. Kolmissa kesäolympialaisissa ja kaksissa EM-kilpailuissa kilpaillut Noël sijoittui parhaimmillaan kiekonheitossa neljänneksi Los Angelesin kesäolympialaisissa 1932. Hän kaatui toisessa maailmansodassa.

## Elämä ja urheilu-ura

Noël kilpaili kolmissa kesäolympialaisissa: Amsterdamissa 1928, Los Angelesissa 1932 ja Berliinissä 1936. Amsterdamissa hän kilpaili vain kiekonheitossa, Los Angelesissa hän sijoittui kiekonheitossa neljänneksi ja kuulantyönnössä kymmenenneksi, ja Berliinissä hän sijoittui kiekonheitossa 12:nneksi sekä karsiutui kuulantyönnössä loppukilpailusta. Los Angelesissa ja Berliinissä Noël toimi olympiakisojen avajaisissa Ranskan lipunkantajana. Torinon EM-kilpailuissa 1934 hän sijoittui kiekonheitossa seitsemänneksi ja kuulantyönnössä kymmenenneksi, Pariisin EM-kilpailuissa 1938 hän oli kiekonheitossa seitsemäs ja kuulantyönnössä yhdeksäs. Noëlin henkilökohtaiset ennätykset, kiekonheiton 49,44 metriä ja kuulantyönnön 15,12 metriä, syntyivät kumpikin vuonna 1932. Hän voitti kaksinumeroisen määrän Ranskan mestaruuksia. Noël kuoli 37-vuotiaana toisen maailmansodan taistelussa Escaudœuvres'n lähistöllä saamaansa haavaan.

## Lähteet
* 

### Viitteet

## Aiheesta muualla
*
Ville Toivonen (yleisurheilija)

**Ville Petteri Toivonen** (s. 8. huhtikuuta 2002 Ähtäri) on suomalainen kymmenottelija. Hän edustaa Ähtärin Urheilijoita. Hänen valmentajanaan toimii Mika Vakkuri (2025-). Aiemmat valmentajat: Vastuuvalmentaja Erkki Toivonen 2014-2025. Valmennuksessa ovat olleet mukana ovat myös mm. Mikko Latvala, Jaakko Ojaniemi, Antti Haapakoski ja Jesse Jokinen.

Kalevan kisoista Toivonen on saavuttanut kymmenottelun hopeaa vuonna 2023 sekä pronssia vuosina 2020 , 2022 ja 2025. Sisäratojen SM-kilpailuissa hän sai seitsenottelussa hopeaa vuonna 2025 ja 2026 sekä pronssia 2024. Ennätyksekseen Toivonen on kymmenottelussa otellut pisteet 7400 vuonna 2023.

Toivonen on sijoittunut neljänneksi alle 20-vuotiaiden MM-kilpailuissa Nairobissa 2021 ja viidenneksi alle 20-vuotiaiden EM-kilpailuissa Virossa 2021. Hän on edustanut Suomea sekä aikuisten että nuorten Ruotsi-maaottelussa ja PM-moniotteluissa.

Myös Ville Toivosen isoveli Juuso Toivonen kilpailee kymmenottelussa.

## Henkilökohtaiset ennätykset
*100 metriä: 11,19 (Lahti 2023)
*400 metriä: 51,93 (Helsinki 2024)
*1500 metriä: 4.46,42 (Turku 2020)
*110 metrin aidat: 14,84 (Kangasala 2025)
*Korkeushyppy: 196 (Äänekoski 2023)
*Seiväshyppy: 454 (Tallinna 2024; hallissa)
*Pituushyppy: 735 (Tallinna 2021)
*Kuulantyöntö: 13,91 (Espoo 2026; hallissa)
*Kiekonheitto: 43,62 (Joensuu 2022)
*Keihäänheitto: 68,50 (Lahti 2023)
*Kymmenottelu: 7400 (Lahti 2023)

## Lähteet
Luettelo Oregonin piirikunnista

Tämä on **luettelo Oregonin osavaltion piirikunnista**. Oregonissa on 36 piirikuntaa.

## Aiheesta muualla
Kanapartio Ketunkaatajat

**Kanapartio Ketunkaatajat** () on Cosgrove Hall Filmsin tuottama brittiläinen animaatiosarja, joka perustuu löyhästi englantilaisen lastenkirjailija Dick King-Smithin esikoiskirjaan The Fox Busters. 

Sarjan jaksojen animoinnista vastasi espanjalainen Alfonso Productions. Sarjan ohjaajana toimi Jon Doyle ja käsikirjoittajina toimivat David Max Freedman, Alan Gilbey ja Joel Jessup. Sarjan tuotanto maksoi arviolta 2,5 miljoonaa puntaa. 

Sarjassa kolmen kanasisaruksen Ullan (), Kaijan () ja Tytin () muodostama partio Ketunkaatajat suojelevat kanalaansa sitä vaanivalta kettulaumalta, jota johtaa kuningas Ahmaton (). Ketunkaatajien vakio puolustusmenetelmiin kuuluvat muun muassa munapommit. Sarjaa tehtiin kahden 13-jaksoisen tuotantokauden verran vuosina 1999-2000. Suomessa sarjaa on esitetty ensin YLE TV1:llä ja sitten YLE TV2:lla Veturi-ohjelman yhteydessä vuosina 2000-2001. 

Sarja voitti vuonna 2000 kaksi palkintoa: BAFTAN parhaan animaatiosarjan palkinnon ja British Animation Awardin parhaan lastenohjelman palkinnon. Sarja ei kuitenkaan juurikaan menestynyt kaupallisesti, mikä johti sen lyhytikäisyyteen. 

## Jaksot

## Ääninäyttelijät

## Suomenkieliset ääninäyttelijät

Suomennos: Katri Perttuli 
Ohjaus: Marjaana Kulovesi, YLE Import 2000

## Lähteet

## Aiheesta muualla
* The Foxbusters (Western Animation) - TV Tropes (englanniksi)